nibzard/narodne-novine-full-text-markdown huggingface dataset:
## Obvezatne upute broj LS-VI

### NN 52/2005 (22.4.2005.), Obvezatne upute broj LS-VI

# DRŽAVNO IZBORNO POVJERENSTVO

            **1005**

Na temelju članka 30. stavak 1. Zakona o izboru
članova predstavničkih tijela jedinica lokalne i područne (regionalne)
samouprave («Narodne novine», br. 44/05 – pročišćeni
tekst) Državno izborno povjerenstvo propisuje

## OBVEZATNE UPUTE BROJ LS – VI

Izborno povjerenstvo općine/grada odredit će za
prognanike i raseljene osobe sa svog područja biračka mjesta i za njih
imenovati biračke odbore, vodeći računa o tome gdje su veće skupine prognanika
odnos­no raseljenih osoba te vodeći računa o ravnomjernom teritorijalnom ras­poredu biračkih mjesta.

Uprava za prognanike, povratnike i izbjeglice
obavijestit će svakog prognanika osobno o biračkom mjestu na kojem će
glasovati.

Prognanici i raseljene osobe glasovat će 15. svibnja
2005. za članove predstavničkih tijela one jedinice lokalne i područne
(regionalne) samouprave na području koje imaju prebivalište, a ne za članove predstav­ničkih tijela one
jedinice lokalne i područne (regionalne) samouprave na području koje je biračko
mjesto na kojem će glasovati.

Klasa: 013-03/05-03/06

Urbroj: 599-05-01

Zagreb, 21. travnja 2005.

Predsjednik

**Ivica Crnić, dipl. iur**.,
v. r.

Uputa, NN 52/2005-1005
## Rješenje o odobrenju izmjena i dopuna Prospekta i Statuta Terra Firma d.d., zavorenog investicijskog fonda za nekretnine Agrippini d.o.o. iz Pule

### NN 53/2005 (25.4.2005.), Rješenje o odobrenju izmjena i dopuna Prospekta i Statuta Terra Firma d.d., zavorenog investicijskog fonda za nekretnine Agrippini d.o.o. iz Pule

# KOMISIJA ZA VRIJEDNOSNE PAPIRE REPUBLIKE HRVATSKE

**1020**

Komisija
za vrijednosne papire Republike Hrvatske sukladno odred­bama
članka 2., 3., 4., 39., 40. i 41. Zakona o investicijskim fondovima (»Narodne
novine« br. 107/95, 12/96 i 114/01) i odredbi članka
12. točke 5. Zakona o tržištu vrijednosnih papira (»Narodne novine« br. 84/02), rješavajući o zahtjevu društva za osnivanje i
upravljanje investicijskim fondovima AGRIPPINA d.o.o., Pula, Preradovićeva 38, zastupano po prokuristu Mladenu Pavičiću, odvjetniku iz Pule, o odobrenju izmjene i dopune
Prospekta i Statuta TERRA FIRMA d.d. zatvoreni investicijski fond za
nekretnine, Pula, Preradovićeva 38, na sjednici
održanoj 12. travnja 2005. godine donijela

## RJEŠENJE

1.
Društvu za osnivanje i upravljanje investicijskim fondovima AGRIPPINA d.o.o.,
Pula, Preradovićeva 38, odobrava se izmjena i dopuna
prospekta i Statuta TERRA FIRMA d.d. zatvoreni investicijski fond za
nekretnine, Pula, Preradovićeva 38.

2.
Društvo za osnivanje i upravljanje investicijskim fondovima AGRIPPINA d.o.o.
Pula, Preradovićeva 38, obvezno je objaviti izmjene i
dopune Prospekta i Statuta u »Narodnim novinama« i jednim dnevnim novinama u
roku od sedam dana od dana dostave ovoga rješenja.

3.
Ovo rješenje objavljuje se u »Narodnim novinama«.

Klasa:
UP/I-450-08/05-02/44

Urbroj: 567-02/05-02

Zagreb,
12. travnja 2005.

Predsjednik Komisije

**Miljenko** **Fičor**, v. r.

Rješenje, NN 53/2005-1020
## Rješenje Ustavnog suda Republike Hrvatske broj U-III-621/2005 od 24. ožujka 2005.

### NN 53/2005 (25.4.2005.), Rješenje Ustavnog suda Republike Hrvatske broj U-III-621/2005 od 24. ožujka 2005.

# USTAVNI SUD REPUBLIKE HRVATSKE

**1030**

Ustavni
sud Republike Hrvatske, u Vijeću za rješavanje postupovnih
pretpostavki za odlučivanje o ustavnim tužbama, u sastavu sudac Milan Vuković, predsjednik Vijeća, te suci Ivan Matija i Nevenka Šernhorst, članovi
Vijeća, u postupku pokrenutom ustavnom tužbom dr. sc. T. D. iz Z., na sjednici održanoj 24. ožujka 2005.
godine, jednoglasno je donio

## RJEŠENJE

I.
Ustavna tužba se odbacuje.

II.
Ovo rješenje objavit će se u »Narodnim novinama«.

```
Obrazloženje
```

```

```

1.
Podnositelj je kao I. optuženi podnio ustavnu tužbu protiv optužnice
Županijskog državnog odvjetništva u Slavonskom Brodu, broj K-DO-31/01 od 21.
prosinca 2004. godine.

Ustavni
sud nije nadležan za odlučivanje.

2.
Odredba članka 62. stavka 1. Ustavnog zakona o Ustavnom sudu Republike Hrvatske
(»Narodne novine«, broj: 99/99, 29/02 i 49/02. – pročišćeni tekst, u nastavku:
Ustavni zakon) propisuje:

»Svatko
može podnijeti Ustavnom sudu ustavnu tužbu ako smatra da mu je pojedinačnim
aktom tijela državne vlasti... kojim je odlučeno o njegovim pravima i obvezama
ili o sumnji ili optužbi zbog kažnjivog djela, povrijeđeno ljudsko pravo ili
temeljna sloboda zajamčena Ustavom.... (u daljnjem tekstu: ustavno pravo)«.

Sukladno
tome, samo ona odluka kojom je nadležni sud meritorno odlučio o biti stvari,
odnosno o pravu i obvezi ili o sumnji ili optužbi zbog kažnjivog djela
podnositelja, jest pojedinačni akt u smislu članka 62. stavka 1. Ustavnog
zakona u povodu kojega je Ustavni sud Republike Hrvatske, u postupku pokrenutom
ustavnom tužbom, nadležan štititi ljudska prava i temeljne slobode
podnositelja, zajamčene Ustavom Republike Hrvatske.

3.
U ustavnosudskom postupku utvrđeno je da osporena optužnica Županijskog
državnog odvjetništva u Slavonskom Brodu, broj: K-DO-31/01 od 21. prosinca
2004. godine, ne predstavlja pojedinačni akt u smislu članka 62. stavka 1.
Ustavnog zakona protiv kojeg bi Ustavni sud bio nadležan pružiti ustavnosudsku
zaštitu podnositelju.

4.
Slijedom iznijetoga, a na temelju članka 72. u svezi s člankom 62. Ustavnog
zakona, riješeno je kao u izreci.

5.
Objava ovog rješenja temelji se na članku 29. stavku 1. Ustavnog zakona.

Broj:
U-III-621/2005

Zagreb,
24. ožujka 2005.

USTAVNI SUD REPUBLIKE HRVATSKE

Predsjednik Vijeća

**Milan Vuković**, v. r.

Rješenje, NN 53/2005-1030
## Rješenje Ustavnog suda Republike Hrvatske broj U-III-615/2005 od 24. ožujka 2005.

### NN 53/2005 (25.4.2005.), Rješenje Ustavnog suda Republike Hrvatske broj U-III-615/2005 od 24. ožujka 2005.

# USTAVNI SUD REPUBLIKE HRVATSKE

**1031**

Ustavni
sud Republike Hrvatske, u Vijeću za rješavanje postupovnih
pretpostavki za odlučivanje o ustavnim tužbama, u sastavu sudac Milan Vuković, predsjednik Vijeća, te suci Ivan Matija i Nevenka Šernhorst, članovi
Vijeća, u postupku pokrenutom ustavnom tužbom J. K. iz Z., kojeg zastupa V. M.,
odvjetnik u Z., na sjednici održanoj 24. ožujka 2005. godine, jednoglasno je
donio

## RJEŠENJE

I.
Ustavna tužba se odbacuje.

II.
Ovo rješenje objavit će se u »Narodnim novinama«.

```
Obrazloženje
```

```

```

1.
Podnositelj je podnio ustavnu tužbu protiv rješenja Visokog prekršajnog suda
Republike Hrvatske, broj: Jž-3345/02 od 22. studenoga
2004. godine, kojim je u točki III. izreke odbijena kao neosnovana njegova
žalba i potvrđeno rješenje Prekršajnog suda u Pagu, broj: JR-I-29/02 od 28.
lipnja 2002. godine, u dijelu kojim je podnositelju kao I-okrivljenom izrečena
zaštitna mjera oduzimanja pištolja marke »Crvena Zastava«, ser.
broj: 26007.

Ustavni
sud nije nadležan za odlučivanje.

2.
Odredba članka 62. stavka 1. Ustavnog zakona o Ustavnom sudu Republike Hrvatske
(»Narodne novine«, broj: 99/99, 29/02 i 49/02 - pročišćeni tekst, u nastavku:
Ustavni zakon) propisuje:

»Svatko
može podnijeti Ustavnom sudu ustavnu tužbu ako smatra da mu je pojedinačnim
aktom tijela državne vlasti... kojim je odlučeno o njegovim pravima i obvezama
ili o sumnji ili optužbi zbog kažnjivog djela, povrijeđeno ljudsko pravo ili
temeljna sloboda zajamčena Ustavom.... (u daljnjem tekstu: ustavno pravo)«.

Sukladno
tome, samo ona odluka kojom je nadležni sud meritorno odlučio o biti stvari,
odnosno o pravu i obvezi ili o sumnji ili optužbi zbog kažnjivog djela
podnositelja, jest pojedinačni akt u smislu članka 62. stavka 1. Ustavnog
zakona u povodu kojega je Ustavni sud Republike Hrvatske, u postupku pokrenutom
ustavnom tužbom, nadležan štititi ljudska prava i temeljne slobode
podnositelja, zajamčene Ustavom Republike Hrvatske.

3.
U ustavnosudskom postupku utvrđeno je da osporena rješenja o izricanju zaštitne
mjere oduzimanja oružja i streljiva ne predstavljaju pojedinačne akte u smislu
članka 62. stavka 1. Ustavnog zakona protiv kojih bi Ustavni sud bio nadležan
pružiti ustavnosudsku zaštitu.

4.
Slijedom iznijetoga, a na temelju članka 72. u svezi s člankom 62. Ustavnog
zakona, riješeno je kao u izreci.

5.
Objava ovog rješenja temelji se na članku 29. stavku 1. Ustavnog zakona.

Broj:
U-III-615/2005

Zagreb,
24. ožujka 2005.

USTAVNI SUD REPUBLIKE HRVATSKE

Predsjednik Vijeća

**Milan Vuković**, v. r.

Rješenje, NN 53/2005-1031
## Ispravak Odluke Ustavnog suda Republike Hrvatske broj: U-III-2445/2001 od 23. ožujka 2005. i Izdvojenog mišljenja

### NN 53/2005 (25.4.2005.), Ispravak Odluke Ustavnog suda Republike Hrvatske broj: U-III-2445/2001 od 23. ožujka 2005. i Izdvojenog mišljenja

**1032**

U
»Narodnim novinama«, broj 47/2005. objavljena je Odluka Ustavnog suda Republike
Hrvatske broj U-III-2445/2001. od 23. ožujka 2005. godine i Izdvojeno mišljenje
u kojima su ustanovljene pogreške pa se daje

## ISPRAVAK

### [ODLUKE BROJ: U-III-2445/2001. OD 23. OŽUJKA 2005. I IZDVOJENOG MIŠLJENJA](https://narodne-novine.nn.hr/clanci/sluzbeni/2005_04_47_930.html)

U
uvodu Odluke u šestom retku briše se riječ »jednoglasno«; u IZDVOJENOM
MIŠLJENJU uz Odluku Ustavnog suda Republike Hrvatske broj: U-III-2445/2001.
umjesto »22. ožujka 2005.« treba stajati »23. ožujka 2005.«; i u prvom stavku
četvrtom retku umjesto »22. ožujka 2005.« treba stajati »23. ožujka 2005.«.

Broj:
Su-12/2005-159

Zagreb,
18. travnja 2005.

Tajnik

za ustavnosudsko poslovanje

**Vladimira Vodanović**, v.r.

Ostalo, NN 53/2005-1032
## Odluka o postavljenju dr. Pedra Antonia Marinova Martinica za počasnog konzula Republike Hrvatske u Republici Čile

### NN 54/2005 (27.4.2005.), Odluka o postavljenju dr. Pedra Antonia Marinova Martinica za počasnog konzula Republike Hrvatske u Republici Čile

# PREDSJEDNIK REPUBLIKE HRVATSKE

**1035**

Na temelju odredbe članka 98. stavka 3. Ustava
Republike Hrvatske, članka 24. Zakona o vanjskim poslovima (»Narodne novine«,
broj 48/96) i točke II.a Odluke o postupku osnivanja diplomatskih misija i
konzularnih ureda Republike Hrvatske u inozemstvu i postupku postavljanja i
opoziva šefa diplomatskih misija i konzularnih ureda Republike Hrvatske u
inozemstvu od 11. siječnja 2001., 5. srpnja 2001. i 7. travnja 2004., a na
prijedlog Vlade Republike Hrvatske, donosim

## ODLUKU

kojom postavljam dr.
PEDRA ANTONIA MARINOVA MARTINICA za počasnog konzula Republike Hrvatske u
Republici Čile, sa sjedištem u Antofagasti i
konzularnim ovlastima nad konzularnim područjem koje obuhvaća teritorij I., II.
i III. regije Republike Čile.

Ova
Odluka stupa na snagu danom donošenja.

Broj:
01-081-05-1422/2

Zagreb,
18. travnja 2005.

Predsjednik

Republike Hrvatske

**Stjepan Mesić**, v.
r.

Odluka, NN 54/2005-1035
## Odluka o postavljenju Candana Çorbacioğlu za počas­nog konzula Republike Hrvatske u Republici Turskoj

### NN 54/2005 (27.4.2005.), Odluka o postavljenju Candana Çorbacioğlu za počas­nog konzula Republike Hrvatske u Republici Turskoj

# PREDSJEDNIK REPUBLIKE HRVATSKE

**1036**

Na temelju odredbe članka 98. stavka 3. Ustava
Republike Hrvatske, članka 24. Zakona o vanjskim poslovima (»Narodne novine«,
broj 48/96) i točke II.a Odluke o postupku osnivanja diplomatskih misija i
konzularnih ureda Republike Hrvatske u inozemstvu i postupku postavljanja i
opoziva šefova diplomatskih misija i konzularnih ureda Republike Hrvatske u
inozemstvu od 11. siječnja 2001., 5. srpnja 2001. i 7. travnja 2004., a na
prijedlog Vlade Republike Hrvatske, donosim

## ODLUKU

kojem postavljam CANDAN ÇORBACIOĞLU za
počasnog konzula Republike Hrvatske u Republici Turskoj, sa sjedištem u Izmiru
i konzularnim ovlastima nad konzularnim područjem koje obuhvaća teritorij grada
Izmira.

Ova Odluka stupa na snagu danom donošenja.

Broj:
01-081-05-01238/2

Zagreb,
18. travnja 2005.

Predsjednik

Republike Hrvatske

**Stjepan Mesić**, v.
r.

Odluka, NN 54/2005-1036
## Odluka o osnivanju Konzulata Republike Hrvatske u Republici Turskoj, sa sjedištem u Izmiru

### NN 54/2005 (27.4.2005.), Odluka o osnivanju Konzulata Republike Hrvatske u Republici Turskoj, sa sjedištem u Izmiru

# PREDSJEDNIK REPUBLIKE HRVATSKE

**1037**

Na temelju odredbe članka 98. stavka 2. Ustava
Republike Hrvatske, članka 10. stavka 5., članka 17. stavka 2. Zakona o
vanjskim poslovima (»Narodne novine«, broj 48/96) i točke I. podtočke 6. Odluke o postupku osnivanja diplomatskih misija
i konzularnih ureda Republike Hrvatske u inozemstvu i postupku postavljanja i
opoziva šefova diplomatskih misija i konzularnih ureda Republike Hrvatske u
inozemstvu od 11. siječnja 2001., 5. srpnja 2001. i 7. travnja 2004., te akta
predsjednika Vlade Republike Hrvatske, klasa: 018-07/03-01/22, urbroj: 503--0109-05-2 od 4. travnja 2005., kojim je
predsjednik Vlade Republike Hrvatske dao prethodni supotpis, donosim

## ODLUKU

### O OSNIVANJU KONZULATA REPUBLIKE HRVATSKE U REPUBLICI TURSKOJ, SA SJEDIŠTEM U IZMIRU

Osniva se Konzulat Republike Hrvatske u
Republici Turskoj, sa sjedištem u Izmiru, na čelu s
počasnim konzulom i konzularnim područjem koje obuhvaća cjelokupni teritorij
grada Izmira.

Ova Odluka stupa na snagu danom donošenja.

Broj:
01-081-05-1395/2

Zagreb,
18. travnja 2005.

Predsjednik

Republike Hrvatske

**Stjepan Mesić**, v.
r.

Odluka, NN 54/2005-1037
## Odluka o izmjenama i dopunama Odluke o Uredu predsjednika Republike Hrvatske

### NN 54/2005 (27.4.2005.), Odluka o izmjenama i dopunama Odluke o Uredu predsjednika Republike Hrvatske

# PREDSJEDNIK REPUBLIKE HRVATSKE

**1038**

Na
temelju odredbe članka 106. Ustava Republike Hrvatske, donosim

## ODLUKU

### O IZMJENAMA I DOPUNAMA ODLUKE O UREDU PREDSJEDNIKA REPUBLIKE HRVATSKE

Članak 1.

U Odluci o Uredu predsjednika Republike Hrvatske
(»Narodne novine«, broj 80/00 i 06/04) u članku 2. stavku 2. riječi:
»Hrvatskoga državnoga sabora«, zamjenjuju se riječima »Hrvatskoga sabora«.

Članak 2.

U članku 3. u stavku 3. riječi »u službenička
zvanja« zamjenjuju se riječima »na službeničke položaje i radna mjesta«.

Stavak
4. briše se.

Stavak
5. postaje stavak 4. koji se mijenja i glasi:

»Zbog složenosti poslova u Uredu, njihove
specifičnosti i značenja te povećanog stupnja odgovornosti u obavljanju poslova
državni službenici i namještenici imaju pravo na dodatak na plaću.«

Iza
stavka 4. dodaje se novi stavak 5. koji glasi:

»Dodatak iz stavka 4. ovoga članka utvrđuje
Predsjednik Republike u postotku od plaće državnog službenika odnosno
namještenika.«

Članak 3.

U
članku 4. stavku 6. riječi »vanjskog suradnika (konzultanta)« zamjenjuju se
riječima »posebnog savjetnika«

Članak 4.

U
članku 6. dodaje se novi stavak 3. koji glasi:

»Pročelnik Kabineta Predsjednika Republike
Hrvatske može iznimno, ukoliko nije imenovan tajnik Ureda, zamjenjivati
predstojnika Ureda.«

Dosadašnji
stavak 3. postaje stavak 4.

Članak 5.

Ova
Odluka stupa na snagu danom donošenja, a primjenjuje se danom objave u
»Narodnim novinama«.

Broj:
01-081-05-1465/1

Zagreb,
19. travnja 2005.

Predsjednik

Republike Hrvatske

**Stjepan Mesić**, v.
r.

Odluka, NN 54/2005-1038
## Uredba o izmjenama i dopunama Uredbe o unutarnjem ustrojstvu Ministarstva kulture

### NN 54/2005 (27.4.2005.), Uredba o izmjenama i dopunama Uredbe o unutarnjem ustrojstvu Ministarstva kulture

# VLADA REPUBLIKE HRVATSKE

**1040**

Na temelju članka 60. stavaka 1. i 2. Zakona o
sustavu državne uprave (»Narodne novine«, br. 75/93,
92/96, 48/99, 15/2000, 127/2000, 59/2001 i 199/2003), Vlada Republike Hrvatske
je na sjednici održanoj 21. travnja 2005. godine donijela

## UREDBU

### O IZMJENAMA I DOPUNAMA UREDBEO UNUTARNJEM USTROJSTVUMINISTARSTVA KULTURE

Članak 1.

U Uredbi o unutarnjem ustrojstvu Ministarstva
kulture (»Narodne novine«, br. 16/2004, 110/2004,
179/2004 i 34/2005), u članku 2. stavku 1. točki 4. podtočki
4.5., riječi: »Krapinsko-zagorske županije, Bjelovarsko-bilogorske županije i
Sisačko-moslavačke županije« brišu se.

U točki 4. iza podtočke
4.5. dodaju se nove podtočke koje glase:

»4.6. Konzervatorski odjel u Bjelovaru za
područje Bjelovarsko--bilogorske županije

4.7. Konzervatorski odjel u Krapini za područje
Krapinsko-zagorske županije

4.8. Konzervatorski odjel u Sisku za područje
Sisačko-moslavačke županije«

Dosadašnje podtočke
4.6. do 4.17. postaju podtočke 4.9. do 4.20.

Članak 2.

U članku 6. stavku 2. naziv točke: »4.5. - 4.16.
Konzervatorski odjeli« mijenja se i glasi: »4.5. – 4.19. Konzervatorski
odjeli«.

Naziv
točke: »4.17. Odjel za arhivsku djelatnost« mijenja se i glasi: »4.20. Odjel za
arhivsku djelatnost«.

Članak 3.

U tabelarnom prikazu okvirnog broja državnih
službenika i namještenika mijenja se okvirni broj državnih službenika i
namještenika potrebnih za obavljanje poslova Ministarstva.

Novi okvirni broj državnih službenika i
namještenika potrebnih za obavljanje poslova iz djelokruga Ministarstva kulture
utvrđuje se u tablici koja je sastavni dio ove Uredbe, a koja se ne objavljuje
u »Narodnim novinama«.

Članak 4.

Ministar kulture uskladit će Pravilnik o
unutarnjem redu Ministarstva kulture s odredbama ove Uredbe u roku 30 dana od
dana njezina stupanja na snagu.

Članak 5.

Ova
Uredba stupa na snagu danom objave u »Narodnim novinama«.

Klasa:
023-03/05-01/12

Urbroj: 5030108-05-3

Zagreb,
21. travnja 2005.

Predsjednik

**dr****. sc. Ivo Sanader**,
v. r.

Uredba, NN 54/2005-1040
## Uredba o određivanju granice pomorskog dobra na dijelu k.o. Zaton - Martinska

### NN 54/2005 (27.4.2005.), Uredba o određivanju granice pomorskog dobra na dijelu k.o. Zaton - Martinska

# VLADA REPUBLIKE HRVATSKE

**1041**

Na temelju članka 118. stavka 4. Zakona o
pomorskom dobru i morskim lukama (»Narodne novine«, broj 158/2003), Vlada
Republike Hrvatske je na sjednici održanoj 21. travnja 2005. godine donijela

## UREDBU

### O ODREĐIVANJU GRANICE POMORSKOG DOBRA NA DIJELU k.o. ZATON – MARTINSKA

Članak 1.

Ovom
Uredbom određuje se granica pomorskog dobra na dijelu k.o. Zaton – Martinska, područje Jadrije.

Članak 2.

Granica
pomorskog dobra iz članka 1. ove Uredbe prolazi sljedećim koordinatnim točkama:

|  |  |  |
| --- | --- | --- |
|  | Y | X |
| TOČKA 1 | 5 567 743.08 | 4 842 985.15 |
| TOČKA 2 | 5 567 747.00 | 4 842 994.03 |
| TOČKA 3 | 5 567 759.75 | 4 842 989.32 |
| TOČKA 4 | 5 567 799.28 | 4 842 968.70 |
| TOČKA 5 | 5 567 818.30 | 4 842 963.63 |
| TOČKA 6 | 5 567 836.56 | 4 843 955.19 |
| TOČKA 7 | 5 567 833.97 | 4 842 949.99 |
| TOČKA 8 | 5 567 894.54 | 4 842 912.99 |
| TOČKA 9 | 5 567 896.76 | 4 842 910.29 |
| TOČKA 10 | 5 567 897.02 | 4 842 908.57 |
| TOČKA 11 | 5 567 919.64 | 4 842 895.20 |
| TOČKA 12 | 5 567 940.53 | 4 842 883.85 |
| TOČKA 13 | 5 567 945.20 | 4 842 880.78 |
| TOČKA 14 | 5 568 017.90 | 4 842 827.14 |
| TOČKA 15 | 5 568 088.82 | 4 842 778.04 |
| TOČKA 16 | 5 568 087.75 | 4 842 776.66 |
| TOČKA 17 | 5 568 100.87 | 4 842 765.88 |
| TOČKA 18 | 5 568 116.08 | 4 842 757.20 |

a sve kako je nacrtano i označeno u grafičkom
prilogu, na kopiji katastarskog plana k.o. Zaton – Martinska,
broj lista plana 30, u mjerilu 1 : 2904 i na snimci stvarnog stanja u mjerilu 1
: 500.

Članak 3.

Grafički
prilozi iz članka 2. ove Uredbe, sastavni su dio Uredbe i ne objavljuju se u
»Narodnim novinama«.

Članak 4.

Na
temelju ove Uredbe nadležna tijela izvršit će potrebne radnje u vezi evidencije
pomorskog dobra.

Članak 5.

Ova
Uredba stupa na snagu osmog dana od dana objave u »Narodnim novinama«.

Klasa:
934-01/05-02/03

Urbroj: 5030116-05-1

Zagreb,
21. travnja 2005.

Predsjednik

**dr****. sc. Ivo Sanader**,
v. r.

Uredba, NN 54/2005-1041
## Uredba o određivanju granice pomorskog dobra na dijelu k.o. Zaton - Martinska

### NN 54/2005 (27.4.2005.), Uredba o određivanju granice pomorskog dobra na dijelu k.o. Zaton - Martinska

# VLADA REPUBLIKE HRVATSKE

**1042**

Na temelju članka 118. stavka 4. Zakona o
pomorskom dobru i morskim lukama (»Narodne novine«, broj 158/2003), Vlada
Republike Hrvatske je na sjednici održanoj 21. travnja 2005. godine donijela

## UREDBU

### O ODREĐIVANJU GRANICE POMORSKOG DOBRA NA DIJELU k.o. ZATON – MARTINSKA

Članak 1.

Ovom
Uredbom određuje se granica pomorskog dobra na dijelu k.o. Zaton – Martinska, područje Jadrije.

Članak 2.

Granica
pomorskog dobra iz članka 1. ove Uredbe prolazi sljedećim koordinatnim točkama:

|  |  |  |
| --- | --- | --- |
|  | Y | X |
| TOČKA 1 | 5 567 300.19 | 4 843 072.12 |
| TOČKA 2 | 5 567 309.18 | 4 843 085.81 |
| TOČKA 3 | 5 567 315.32 | 4 843 078.70 |
| TOČKA 4 | 5 567 326.50 | 4 843 080.06 |
| TOČKA 5 | 5 567 339.26 | 4 843 072.72 |
| TOČKA 6 | 5 567 364.82 | 4 843 063.02 |
| TOČKA 7 | 5 567 371.66 | 4 843 065.12 |
| TOČKA 8 | 5 567 395.40 | 4 843 059.71 |
| TOČKA 9 | 5 567 427.65 | 4 843 053.95 |
| TOČKA 10 | 5 567 459.67 | 4 843 048.92 |
| TOČKA 11 | 5 567 477.12 | 4 843 043.17 |
| TOČKA 12 | 5 567 502.62 | 4 843 040.17 |
| TOČKA 13 | 5 567 527.49 | 4 843 038.60 |
| TOČKA 14 | 5 567 561.88 | 4 843 038.81 |
| TOČKA 15 | 5 567 570.71 | 4 843 051.41 |
| TOČKA 16 | 5 567 590.05 | 4 843 040.12 |
| TOČKA 17 | 5 567 603.20 | 4 843 033.07 |
| TOČKA 18 | 5 567 618.19 | 4 843 027.48 |
| TOČKA 19 | 5 567 635.91 | 4 843 017.35 |
| TOČKA 20 | 5 567 654.57 | 4 843 009.81 |
| TOČKA 21 | 5 567 674.52 | 4 843 001.64 |
| TOČKA 22 | 5 567 696.68 | 4 842 998.28 |
| TOČKA 23 | 5 567 718.01 | 4 842 993.56 |
| TOČKA 24 | 5 567 743.08 | 4 842 985.15 |
| TOČKA 25 | 5 567 739.14 | 4 842 976.15 |

a sve kako je nacrtano i označeno u grafičkom
prilogu, na kopiji katastarskog plana k.o. Zaton – Martinska,
broj lista plana 30, u mjerilu 1 : 2904 i na snimci stvarnog stanja u mjerilu 1
: 500.

Članak 3.

Grafički
prilozi iz članka 2. ove Uredbe, sastavni su dio Uredbe i ne objavljuju se u
»Narodnim novinama«.

Članak 4.

Na
temelju ove Uredbe nadležna tijela izvršit će potrebne radnje u vezi evidencije
pomorskog dobra.

Članak 5.

Ova
Uredba stupa na snagu osmog dana od dana objave u »Narodnim novinama«.

Klasa:
934-01/05-02/04

Urbroj: 5030116-05-1

Zagreb,
21. travnja 2005.

Predsjednik

**dr****. sc. Ivo Sanader**,
v. r.

Uredba, NN 54/2005-1042
## Uredba o određivanju granice pomorskog dobra na dijelu k.o. Šibenik

### NN 54/2005 (27.4.2005.), Uredba o određivanju granice pomorskog dobra na dijelu k.o. Šibenik

# VLADA REPUBLIKE HRVATSKE

**1044**

Na temelju članka 118. stavka 4. Zakona o
pomorskom dobru i morskim lukama (»Narodne novine«, broj 158/2003), Vlada
Republike Hrvatske je na sjednici održanoj 21. travnja 2005. godine donijela

## UREDBU

### O ODREĐIVANJU GRANICE POMORSKOG DOBRA NA DIJELU k.o. ŠIBENIK

Članak 1.

Ovom
Uredbom određuje se granica pomorskog dobra na dijelu k.o. Šibenik, za područje
Mandalina – Kuline,
sjeveroistok.

Članak 2.

Granica
pomorskog dobra iz članka 1. ove Uredbe prolazi sljedećim koordinatnim točkama:

|  |  |  |
| --- | --- | --- |
|  | Y | X |
| TOČKA 1 | 5 572 891.38 | 4 842 298.20 |
| TOČKA 2 | 5 572 885.84 | 4 842 290.34 |
| TOČKA 3 | 5 572 776.38 | 4 842 365.62 |
| TOČKA 4 | 5 572 759.27 | 4 842 379.71 |
| TOČKA 5 | 5 572 729.08 | 4 842 412.69 |
| TOČKA 6 | 5 572 729.82 | 4 843 413.33 |
| TOČKA 7 | 5 572 723.49 | 4 842 420.83 |
| TOČKA 8 | 5 572 711.63 | 4 842 430.08 |
| TOČKA 9 | 5 572 709.80 | 4 842 427.24 |
| TOČKA 10 | 5 572 698.03 | 4 842 434.41 |
| TOČKA 11 | 5 572 696.85 | 4 842 432.55 |
| TOČKA 12 | 5 572 687.64 | 4 842 439.09 |
| TOČKA 13 | 5 572 690.93 | 4 842 443.66 |
| TOČKA 14 | 5 572 683.35 | 4 842 448.97 |
| TOČKA 15 | 5 572 683.73 | 4 842 449.46 |
| TOČKA 16 | 5 572 680.40 | 4 842 451.79 |
| TOČKA 17 | 5 572 679.73 | 4 842 450.89 |
| TOČKA 18 | 5 572 667.63 | 4 842 459.41 |
| TOČKA 19 | 5 572 617.37 | 4 842 494.56 |
| TOČKA 20 | 5 572 599.15 | 4 842 502.89 |
| TOČKA 21 | 5 572 595.45 | 4 842 494.70 |
| TOČKA 22 | 5 572 546.92 | 4 842 517.41 |
| TOČKA 23 | 5 572 550.58 | 4 842 524.96 |
| TOČKA 24 | 5 572 527.96 | 4 842 534.25 |
| TOČKA 25 | 5 572 512.06 | 4 842 536.32 |
| TOČKA 26 | 5 572 498.49 | 4 842 524.95 |
| TOČKA 27 | 5 572 485.85 | 4 842 538.65 |

a
sve kako je nacrtano i označeno u grafičkom prilogu, na kopiji katastarskog plana
k.o. Šibenik, u mjerilu 1 : 1000 i na snimci stvarnog stanja u mjerilu 1 : 500.

Članak 3.

Grafički
prilozi iz članka 2. ove Uredbe, sastavni su dio Uredbe i ne objavljuju se u
»Narodnim novinama«.

Članak 4.

Na
temelju ove Uredbe nadležna tijela izvršit će potrebne radnje u vezi evidencije
pomorskog dobra.

Članak 5.

Ova
Uredba stupa na snagu osmog dana od dana objave u »Narodnim novinama«.

Klasa:
934-01/05-02/01

Urbroj: 5030116-05-1

Zagreb,
21. travnja 2005.

Predsjednik

**dr****. sc. Ivo Sanader**,
v. r.

Uredba, NN 54/2005-1044
## Odluka o izmjeni i dopuni Odluke o osnivanju Koordi­nacijske skupine i Tehničke radne skupine Vlade Repu­b­like Hrvatske za praćenje korištenja sredstava koje Repub­lika Hrvatska dobiva iz inozemnih izvora

### NN 54/2005 (27.4.2005.), Odluka o izmjeni i dopuni Odluke o osnivanju Koordi­nacijske skupine i Tehničke radne skupine Vlade Repu­b­like Hrvatske za praćenje korištenja sredstava koje Repub­lika Hrvatska dobiva iz inozemnih izvora

# VLADA REPUBLIKE HRVATSKE

**1046**

Na temelju članka 23. stavaka 1. i 3. Zakona o
Vladi Republike Hrvatske (»Narodne novine« br.
101/98, 15/2000, 117/2001, 199/2003 i 30/2004), Vlada Republike Hrvatske je na
sjednici održanoj 21. travnja 2005. godine donijela

## ODLUKU

### O IZMJENI I DOPUNI ODLUKE O OSNIVANJU KOORDINACIJSKE SKUPINE I TEHNIČKE RADNE SKUPINE VLADE REPUBLIKE HRVATSKE ZA PRAĆENJE KORIŠTENJA SREDSTAVA KOJE REPUBLIKA HRVATSKA DOBIVA IZ INOZEMNIH IZVORA

I.

U Odluci o osnivanju Koordinacijske skupine i
Tehničke radne skupine Vlade Republike Hrvatske za praćenje korištenja
sredstava koje Republika Hrvatska dobiva iz inozemnih izvora (»Narodne novine«,
broj 83/2004) u točki III., podtočka 2. mijenja se i
glasi:

»2. ministar vanjskih poslova i europskih
integracija – član i zamjenik predsjednika Koordinacijske skupine, te
koordinator sveukupne bilateralne pomoći iz država članica EU-a i Pakta o
stabilnosti;«

Podtočka 4. mijenja se i glasi:

»4. državni tajnik u Ministarstvu vanjskih
poslova i europskih integracija – član i nacionalni koordinator za programe
pomoći i suradnje s EU;«.

II.

U točkama V., VII. i VIII. riječi: »Ministarstvo
europskih integracija« zamjenjuju se riječima: »Ministarstvo vanjskih poslova i
europskih integracija«.

III.

U točki VI. stavku 2. riječi: »ministra
europskih integracija« zamjenjuju se riječima: »ministra vanjskih poslova i
europskih integracija«, a riječi »u svojstvu nacionalnog koordinatora strane
pomoći« brišu se.

IV.

Ova
Odluka stupa na snagu danom objave u »Narodnim novinama«.

Klasa:
022-03/05-02/18

Urbroj: 5030115-05-1

Zagreb,
21. travnja 2005.

Predsjednik

**dr****. sc. Ivo Sanader**,
v. r.

Odluka, NN 54/2005-1046
## Odluka o obvezi rada Ministarstva unutarnjih poslova na dan izbora

### NN 54/2005 (27.4.2005.), Odluka o obvezi rada Ministarstva unutarnjih poslova na dan izbora

# VLADA REPUBLIKE HRVATSKE

**1047**

Na temelju članka 30. stavka 2. Zakona o Vladi
Republike Hrvatske (»Narodne novine«, br. 101/98,
15/2000, 117/2001, 199/2003 i 30/2004), Vlada Republike Hrvatske je na sjednici
održanoj 21. travnja 2005. godine donijela

## ODLUKU

### O OBVEZI RADA MINISTARSTVA UNUTARNJIH POSLOVA NA DAN IZBORA

I.

Ministarstvo unutarnjih poslova u sjedištu,
policijske uprave i policijske postaje, odnosno službenici koji rade na vođenju
evidencije o prebivalištu i na Informacijskom sustavu Ministarstva unutarnjih
poslova radit će na dan 15. svibnja 2005. godine (nedjelja), za sve vrijeme
glasovanja od 7 do 19 sati.

II.

Službenici iz točke I. ove Odluke omogućit će
izbornim povjerenstvima, biračkim odborima i građanima provjeru podataka o
prebivalištu u evidenciji prebivališta Ministarstva unutarnjih poslova te
izdavanje uvjerenja o prebivalištu, u svrhu usklađivanja podataka o
prebivalištu upisanih u popisu birača s podacima iz evidencije prebivališta
koju vodi Ministarstvo unutarnjih poslova.

III.

Za
provedbu ove Odluke zadužuje se ministar unutarnjih poslova.

IV.

Za rad na dan naveden u točki I. ove Odluke,
službenicima će se isplatiti naknada sukladno odredbama Kolektivnog ugovora za
državne službenike i namještenike, na temelju podataka verificiranih od
Ministarstva unutarnjih poslova.

V.

Ova
Odluka stupa na snagu danom donošenja, a objavit će se u »Narodnim novinama«.

Klasa:
960-03/05-01/05

Urbroj: 5030109-05-1

Zagreb,
21. travnja 2005.

Predsjednik

**dr****. sc. Ivo Sanader**,
v. r.

Odluka, NN 54/2005-1047
## Odluka o obvezi rada Ureda državne uprave na dan izbora

### NN 54/2005 (27.4.2005.), Odluka o obvezi rada Ureda državne uprave na dan izbora

# VLADA REPUBLIKE HRVATSKE

**1048**

Na temelju članka 30. stavka 2. Zakona o Vladi
Republike Hrvatske (»Narodne novine«, br. 101/98,
15/2000, 117/2001, 199/2003 i 30/2004), Vlada Republike Hrvatske je na sjednici
održanoj 21. travnja 2005. godine donijela

## ODLUKU

### O OBVEZI RADA UREDA DRŽAVNEUPRAVE NA DAN IZBORA

I.

Uredi državne uprave u županijama i Gradski ured
za opću upravu Grada Zagreba, posebno službenici koji rade na pripremi,
provjeri i izradi popisa birača, te izdavanju potvrda, radit će na dan 15.
svibnja 2005. godine (nedjelja), za sve vrijeme glasovanja od 7 do 19 sati.

II.

Rad izvan redovnog radnog vremena na poslovima
omogućavanja pregleda popisa birača građana, pripreme i izrade popisa birača,
izvadaka, potvrda i drugih poslova određuje predstojnik ureda ovisno o
potrebama i mjesnim prilikama u županiji.

III.

Za
provedbu ove Odluke zadužuju se predstojnici ureda državne uprave i
gradonačelnica Grada Zagreba.

IV.

Državnim službenicima i namještenicima za rad
naveden u točki I. i II. ove Odluke isplatit će se naknada sukladno odredbama
Kolektiv­nog ugovora, na temelju podataka
verificiranih od Središnjeg državnog ureda za upravu.

V.

Ova
Odluka stupa na snagu danom donošenja, a objavit će se u »Narodnim novinama«.

Klasa:
960-03/05-01/04

Urbroj: 5030109-05-1

Zagreb,
21. travnja 2005.

Predsjednik

**dr****. sc. Ivo Sanader**,
v. r.

Odluka, NN 54/2005-1048
## Rješenje o određivanju Kliničkog zavoda za kliničku i molekularnu mikrobiologiju Kliničkoga bolničkog centra Zagreb "Referentnim centrom Ministarstva zdravstva i socijalne skrbi za bolničke infekcije"

### NN 54/2005 (27.4.2005.), Rješenje o određivanju Kliničkog zavoda za kliničku i molekularnu mikrobiologiju Kliničkoga bolničkog centra Zagreb "Referentnim centrom Ministarstva zdravstva i socijalne skrbi za bolničke infekcije"

# ministarstvo zdravstva i socijalne skrbi

**1052**

Ministarstvo zdravstva i socijalne skrbi
Republike Hrvatske na temelju članka 107. stavka 2. Zakona o zdravstvenoj
zaštiti (»Narodne novine« broj 121/03) na prijedlog Nacionalnoga zdravstvenog
vijeća Ministarstva zdravstva te na temelju članka 202. stavak 1. Zakona o
općem upravnom postupku (»Narodne novine« broj 53/91), donosi

## RJEŠENJE

Kliničkom zavodu za kliničku i molekularnu
mikrobiologiju Kliničkoga bolničkog centra Zagreb verificira se i dodjeljuje
naziv »Referentni centar Ministarstva zdravstva i socijalne skrbi za bolničke
infekcije«.

Klasa:
UP/I-510-01/03-01/32

Urbroj: 534-06-02/7-05-11

Zagreb,
14. travnja 2005.

Ministar

**doc****. dr. sc. Neven Ljubičić**, v. r.

Rješenje, NN 54/2005-1052
## Rješenje o razrješenju pomoćnika ministrice obitelji, branitelja i međugeneracijske solidarnosti

### NN 55/2005 (29.4.2005.), Rješenje o razrješenju pomoćnika ministrice obitelji, branitelja i međugeneracijske solidarnosti

# VLADA REPUBLIKEHRVATSKE

**1053**

Na temelju članka 30. stavka 4. Zakona o Vladi
Republike Hrvatske (»Narodne novine«, br. 101/98,
15/2000, 117/2001, 199/2003 i 30/2004) i članka 42. stavka 2. Zakona o sustavu
državne uprave (»Narodne novine«, br. 75/93, 48/99,
15/2000, 127/2000, 59/2001, 190/2003 – pročišćeni tekst i 199/2003), Vlada
Republike Hrvatske je na sjednici održanoj 21. travnja 2005. godine donijela

## RJEŠENJE

### O RAZRJEŠENJU POMOĆNIKA MINISTRICE OBITELJI, BRANITELJA I MEĐUGENERACIJSKE SOLIDARNOSTI

Razrješuje se MATE RADELJIĆ dužnosti pomoćnika
ministrice obitelji, branitelja i međugeneracijske solidarnosti, zbog
političkog djelovanja suprotnog politici i programu Vlade Republike Hrvatske.

Klasa:
080-02/05-02/55

Urbroj: 50304/2-05-01

Zagreb,
21. travnja 2005.

Predsjednik
**dr****. sc. Ivo Sanader**,
v. r.

Rješenje, NN 55/2005-1053
## Pravilnik o izmjeni Pravilnika o načinu obavljanja i organiziranja vozačkih ispita te načinu izdavanja i oduzimanja dopuštenja ovlaštenom ispitivaču

### NN 55/2005 (29.4.2005.), Pravilnik o izmjeni Pravilnika o načinu obavljanja i organiziranja vozačkih ispita te načinu izdavanja i oduzimanja dopuštenja ovlaštenom ispitivaču

# MINISTARSTVO UNUTARNJIH POSLOVA

**1054**

Na
temelju članka 206. stavka 4. i članka 213. stavka 6. Zakona o sigurnosti
prometa na cestama (»Narodne novine« br. 105/2004.),
na prijedlog ovlaštene stručne organizacije, ministar unutarnjih poslova donosi

## pravilnik

### o izmjeni Pravilnika o načinu obavljanja i organiziranja vozačkih ispita te načinu izdavanja i oduzimanja dopuštenja ovlaštenom ispitivaču

Članak 1.

U
Pravilniku o načinu obavljanja i organiziranja vozačkih ispita te načinu
izdavanja i oduzimanja dopuštenja ovlaštenom ispitivaču (»Narodne novine« br. 179/2004), u članku 31. riječi: »2. svibnja 2005.«
zamjenjuju se riječima »25. srpnja 2005.«.

Članak 2.

Ovaj
Pravilnik stupa na snagu danom objave u »Narodnim novinama«.

Broj:
514-01-52-33226-2005.

Zagreb,
28. travnja 2005.

Ministar

**Marijan Mlinarić, dr. med**., v. r.

Pravilnik, NN 55/2005-1054
## Pravilnik o izmjenama i dopunama Pravilnika o izobrazbi zaposlenika u kaznionicama i zatvorima Uprave za zatvorski sustav Ministarstva pravosuđa

### NN 55/2005 (29.4.2005.), Pravilnik o izmjenama i dopunama Pravilnika o izobrazbi zaposlenika u kaznionicama i zatvorima Uprave za zatvorski sustav Ministarstva pravosuđa

# MINISTARSTVO PRAVOSUĐA

**1055**

Na
temelju članka 32. stavka 15. Zakona o izvršavanju kazne zatvora (»Narodne
novine«, broj 190/03. – pročišćeni tekst), ministrica pravosuđa donosi

## PRAVILNIK

### O IZMJENAMA I DOPUNAMA PRAVILNIKA O IZOBRAZBI ZAPOSLENIKA U KAZNIONICAMA I ZATVORIMA UPRAVE ZA ZATVORSKI SUSTAV MINISTARSTVA PRAVOSUĐA

Članak 1.

U
Pravilniku o izobrazbi zaposlenika u kaznionicama i zatvorima Uprave za
zatvorski sustav Ministarstva pravosuđa (»Narodne novine«, broj 81/02.) u
članku 11. iza stavka 1. dodaje se novi stavak 2. koji glasi:

»Ravnatelj
Uprave za zatvorski sustav donosi rješenje o privremenom premještaju vježbenika
iz članka 4. ovoga Pravilnika u Centar za izobrazbu radi pohađanja tečaja.«

Dosadašnji
stavak 2. postaje stavak 3.

Članak 2.

Ovaj
Pravilnik stupa na snagu osmoga dana od objave u »Narodnim novinama«.

Klasa:
01-01/05-01/2

Urbroj: 514-08-01-05-1

Zagreb,
18. travnja 2005.

Ministrica

**Vesna Škare Ožbolt**, v. r.

Pravilnik, NN 55/2005-1055
## Pravilnik o izmjenama i dopunama Pravilnika o posebnim staništima riba i drugih morskih organizama i regulaciji ribolova u Velebitskom kanalu, Novigradskom i Karinskom moru, Prokljanskom jezeru, Marin

### NN 55/2005 (29.4.2005.), Pravilnik o izmjenama i dopunama Pravilnika o posebnim staništima riba i drugih morskih organizama i regulaciji ribolova u Velebitskom kanalu, Novigradskom i Karinskom moru, Prokljanskom jezeru, Marin

# MINISTARSTVO POLJOPRIVREDE, ŠUMARSTVA I VODNOGA GOSPODARSTVA

**1056**

Na temelju članka 52. stavaka 1., 4. i 5. Zakona
o morskom ribarstvu (»Narodne novine« broj 46/97. – pročišćeni tekst i 48/05.)
ministar poljoprivrede, šumarstva i vodnoga gospodarstva donosi

## PRAVILNIK

### O IZMJENAMA I DOPUNAMA PRAVILNIKA O POSEBNIM STANIŠTIMA RIBA I DRUGIH MORSKIH ORGANIZAMA I REGULACIJI RIBOLOVA U VELEBITSKOM KANALU, NOVIGRADSKOM I KARINSKOM MORU, PROKLJANSKOM JEZERU, MARINSKOM ZALJEVU I NERETVANSKOM KANALU

Članak 1.

U Pravilniku o posebnim staništima riba i drugih
morskih organizama i regulaciji ribolova u Velebitskom kanalu, Novigradskom i
Karinskom moru, Prokljanskom jezeru, Marinskom
zaljevu i Neretvanskom moru (»Narodne novine«, br. 148/04.
i 152/04.) u članku 3. stavku 1. na kraju rečenice stavlja se zarez i dodaju se
riječi:

»osim
ribolova vršama, udičarskim alatima i ostima«.

Iza
stavka 1. dodaju se stavci 2. i 3. koji glase:

»(2) Iznimno od odredbe stavka 1. ovoga članka,
Ministar može posebnom odlukom, koja će biti objavljena u »Narodnim novinama«,
u posebnim staništima radi pravilnog gospodarenja dozvoliti na određeno vrijeme
obavljanje ribolova i drugim ribolovnim alatima, vodeći računa da ribolovne
aktivnosti neće ugroziti temeljne funkcije staništa zbog kojega je isto ušlo u
sustav zaštite.

(3) Iznimno od odredbe stavka 1. ovoga članka u
posebnim staništima Ministar može rješenjem dozvoliti sakupljanje mlađi
školjkaša u svrhu daljnjeg uzgoja u razdoblju od 1. listopada do 31. svibnja.«

Stavak
2. postaje stavak 4.

Članak 2.

U
članku 4. stavak 1. mijenja se i glasi:

»(1) Velebitski kanal obuhvaća područje omeđeno
spojnicama rt Bajevec na otoku Krku – svjetionik Ertak na kopnu – rt Škuljica na
otoku Krku – rt Stražica na otoku Prvić
– rt Šilo na otoku Prvić – rt Markonj
na otoku Goli – hrid Mali Goli – rt Krklant na otoku
Rabu – Gornji rt na otoku Dolin – rt Zali na otoku
Pagu – Ljubačka vrata – Rt Korotanja
na kopnu – Rt Baljenica na kopnu.«

Članak 3.

U
članku 6. stavku 2. iza riječi ribolova dodaju se riječi «potegačom srdelarom, potegačom oližnicom,»

Iza
stavka 2. dodaje se stavak 3. koji glasi:

»(2) Iznimno od odredbe stavka 2. ovog članka
dozvoljeno je obavljanje ribolova plivaricom srdelarom i plivaricom ciplaricom u razdoblju od 1. siječnja do 1. rujna.«

Članak 4.

Ovaj
Pravilnik stupa na snagu danom objave u »Narodnim novinama«.

Klasa:
011-02/05-01/20

Urbroj: 525-01-05-1

Zagreb,
21. travnja 2005.

Ministar
**Petar Čobanković**,
v. r.

Pravilnik, NN 55/2005-1056
## Odluka o osnivanju Povjerenstva za gospodarske osnove

### NN 55/2005 (29.4.2005.), Odluka o osnivanju Povjerenstva za gospodarske osnove

# MINISTARSTVO POLJOPRIVREDE, ŠUMARSTVA I VODNOGA GOSPODARSTVA

**1057**

Na
temelju članka 34. stavka 2. i 3. Zakona o slatkovodnom ribarstvu (»Narodne
novine«, br. 106/01 i 174/04) ministar poljoprivrede,
šumarstva i vodnoga gospodarstva donosi

## ODLUKU

### O OSNIVANJU POVJERENSTVA ZA GOSPODARSKE OSNOVE

Članak 1.

U
Povjerenstvo za gospodarske osnove (u daljnjem tekstu: Povjerenstvo) imenuju
se:

1.
prof. dr. sc. Milorad Mrakovčić, član –
predsjednik Povjerenstva;

2.
doc. dr. sc. Anđelko Opačak, član
Povjerenstva;

3.
dr. sc. Emin Teskeredžić, član Povjerenstva;

4.
prof. dr. sc. Tomislav Treer, član
Povjerenstva;

5.
Josip Suić, prof. biol., tajnik Povjerenstva.

Članak 2.

Povjerenstvo iz članka 1. ove odluke osniva se
zbog davanja prijed­loga za potvrđivanje gospodarskih
osnova ministru poljoprivrede, šumarstva i vodnoga gospodarstva (u daljnjem
tekstu: Ministar) sukladno odredbama članka 34. stavka 2. i 3. Zakona o
slatkovodnom ribarstvu (»Narodne novine«, br. 106/01
i 174/04).

Članak
3.

O potvrđivanju pojedine gospodarske osnove
odlučuju najmanje tri člana Povjerenstva iz članka 1. ove odluke, a koji nisu
ujedno i autori te gospodarske osnove.

Članak 4.

Povjerenstvo
iz članka 1. ove odluke odlučuje o gospodarskim osnovama na sjednici
Povjerenstva.

Na
sjednici Povjerenstva tajnik vodi Zapisnik, koji potpisuju nazočni članovi
povjerenstva.

Na temelju Zapisnika iz stavka 2. predsjednik
povjerenstva podnosi Ministru prijedlog za potvrđivanje gospodarskih osnova.

Članak 5.

Za rad na gore navedenim poslovima predsjedniku,
članovima i tajniku Povjerenstva pripada naknada putnih troškova u visini
iznosa autobusne karte ili karte za vlak, te naknada u iznosu od 300,00 kuna
neto po održanoj sjednici.

Članak 6.

Danom stupanja na snagu ove odluke prestaje
važiti Odluka o osnivanju Povjerenstva za gospodarske osnove klasa:
324-01/02-01/34; urbroj: 525-01-02-1 od 18. ožujka
2002. (»Narodne novine«, br. 44/02).

Članak 7.

Ova
odluka stupa na snagu danom objave u »Narodnim novinama«.

Klasa:
011-02/05-01/21

Urbroj: 525-1-05-1

Zagreb,
22. travnja 2005.

Ministar

**Petar Čobanković**, v. r.

Odluka, NN 55/2005-1057
## Odluka o kriterijima za određivanje depozita položenih pod značajno povoljnijim uvjetima

### NN 55/2005 (29.4.2005.), Odluka o kriterijima za određivanje depozita položenih pod značajno povoljnijim uvjetima

# DRŽAVNA AGENCIJA ZA OSIGURANJE ŠTEDNIH ULOGA I SANACIJU BANAKA

**1061**

Na temelju članka 11. i 12. Statuta Državne
agencije za osiguranje štednih uloga i sanaciju banaka i sukladno članku 3. st.
1. toč. 4. Zakona o osiguranju depozita (»Narodne
novine« br. 177/2004), Uprava Agencije je na svojoj
88. sjednici održanoj 6. travnja 2005. godine donijela

## ODLUKU

### O KRITERIJIMA ZA ODREĐIVANJE DEPOZITA POLOŽENIH POD ZNAČAJNO POVOLJNIJIM UVJETIMA

Članak 1.

Sukladno članku 3. st. 1. točki 4. Zakona o
osiguranju depozita (»Narodne novine« br. 177/04)
ovom Odlukom propisuje se kriterij za određivanje depozita položenih u bankama
pod značajno povoljnijim uvjetima od uobičajenih ili uz financijske uvjete koji
su pridonijeli pogoršanju stanja u banci.

Članak 2.

Kriterij za određivanje depozita iz čl. 1. ove Odluke je da su isti po­loženi u banku ugovoreni
s najmanje 30% višom kamatnom stopom u odnosu na najvišu javno objavljenu
kamatnu stopu za tu vrstu depozita i pripadajuću ročnost iz Odluke o kamatnim
stopama u poslovanju s građanima te banke koja je bila na snazi na dan
sklapanja ugovora o depozitu.

Članak 3.

Ova odluka stupa na snagu danom objave u
»Narodnim novinama«, a primjenjuje se od prvog dana idućeg mjeseca u odnosu na
mjesec u kojem je odluka objavljena.

Urbroj: V-440/05-4

Zagreb, 6. travnja 2005.

Predsjednik Uprave

**Damir Polančec**, v. r.

Odluka, NN 55/2005-1061
## Odluka o prestanku važenja Odluke o davanju ovlasti jedinicama lokalne samouprave i Gradu Zagrebu za sklapanje ugovora o prodaji nacionaliziranih i konfisciranih stanova

### NN 55/2005 (29.4.2005.), Odluka o prestanku važenja Odluke o davanju ovlasti jedinicama lokalne samouprave i Gradu Zagrebu za sklapanje ugovora o prodaji nacionaliziranih i konfisciranih stanova

# FOND ZA NAKNADU ODUZETE IMOVINE

**1062**

Na temelju članka 8. i članka 14. Zakona o Fondu
za naknadu oduzete imovine (»Narodne novine«, broj 69/97, 105/99 i 64/00),
Upravni odbor Fonda za naknadu oduzete imovine, na sjednici održanoj 2. ožujka
2005. godine donio je

## ODLUKU

### O PRESTANKU VAŽENJA ODLUKE O DAVANJU OVLASTI JEDINICAMA LOKALNE SAMOUPRAVE I GRADU ZAGREBU ZA SKLAPANJE UGOVORA O PRODAJI NACIONALIZIRANIH I KONFISCIRANIH STANOVA

Članak 1.

Danom stupanja na snagu ove Odluke prestaje
važiti Odluka o davanju ovlasti jedinicama lokalne samouprave i Gradu Zagrebu
za sklapanje Ugovora o prodaji nacionaliziranih i konfisciranih stanova
(»Narodne novine«, broj 92/02 – pročišćeni tekst).

Članak 2.

Jedinice lokalne samouprave i Grad Zagreb koje
su s Fondom za naknadu oduzete imovine potpisale Sporazum o primopredaji
analitike prodanih nacionaliziranih i konfisciranih stanova (u daljnjem tekstu:
Sporazum), dužne su sve obveze izvršiti u rokovima koji su određeni sklopljenim
sporazumima.

Članak 3.

Jedinice lokalne samouprave i Grad Zagreb koje
do dana stupanja na snagu ove Odluke nisu sklopile Sporazum s Fondom za naknadu
oduzete imovine, dužne su to učiniti najkasnije u roku 6 mjeseci od dana
stupanja na snagu ove Odluke.

Članak 4.

Sve poslove u svezi s prodajom nacionaliziranih
i konfisciranih stanova od dana stupanja na snagu ove Odluke obavljat će
stručne služ­be Fonda za
naknadu oduzete imovine.

Članak 5.

Sve predmete zaprimljene u jedinicama lokalne
samouprave i Gra­du Zagrebu u kojima do dana stupanja
na snagu ove Odluke nije donijeta konačna Odluka, jedinice lokalne samouprave i
Grad Zagreb obvezni su dostaviti Fondu za naknadu oduzete imovine u roku 30
dana od stupanja na snagu ove Odluke.

Članak 6.

Odluka stupa na snagu danom objave u »Narodnim
novinama«.

Klasa: 011-01/05-02/01

Urbroj: 5630-04/205-2

Zagreb, 18. travnja 2005.

Predsjednik

Upravnog odbora

**Ivan Šuker**, v. r.

Odluka, NN 55/2005-1062
## Rješenje o izmjeni i dopuni Rješenja o iznosu novčane naknade za provedbu stručnog ispita za zaštitara i čuvara

### NN 56/2005 (2.5.2005.), Rješenje o izmjeni i dopuni Rješenja o iznosu novčane naknade za provedbu stručnog ispita za zaštitara i čuvara

# MINISTARSTVO UNUTARNJIH POSLOVA

**1067**

Na
temelju članka 26. stavaka 2. i 3. Pravilnika o izobrazbi i stručnom ispitu za
zaštitare i čuvare (»Narodne novine«, broj 103/04.), ministar unutarnjih
poslova donosi

## RJEŠENJE

### O IZMJENI I DOPUNI RJEŠENJA O IZNOSU NOVČANE NAKNADE ZA PROVEDBU STRUČNOG ISPITA ZA ZAŠTITARA I ČUVARA

I.

U
Rješenju o iznosu novčane naknade za provedbu stručnog ispita za zaštitara i
čuvara (»Narodne novine«, broj: 155/04), u točki II. iza stavka 4. dodaju se
stavci 5. i 6. koji glase:

»Naknada
za ponovno polaganje teoretskog dijela stručnog ispita za zaštitara iznosi
580,00 kuna po pristupniku.

Naknada
za ponovno polaganje praktičnog dijela stručnog ispita za zaštitara iznosi
240,00 kuna po pristupniku.«.

Dosadašnji
stavak 5. mijenja se i glasi:

»Naknada
za polaganje iz stavaka 1., 2., 3., 4., 5. i 6. ove točke uplaćuje se u korist
Ministarstva unutarnjih poslova u Državnu riznicu.«.

Dosadašnji
stavak 5. postaje stavak 7.

II.

U
točki IV. riječi: »stavaka 3. i 4.« zamjenjuju se riječima: »stavaka 3., 4., 5
i 6.«.

III.

Ovo
Rješenje stupa na snagu danom objave u »Narodnim novinama«.

Broj:
511-01-52-74028/1-05

Zagreb,
14. travnja 2005.

Ministar

**Marijan Mlinarić, dr. med**., v. r.

Rješenje, NN 56/2005-1067
## Naredba o izmjeni i dopuni Naredbe o ribolovu tuna - Thunnus thynnus

### NN 56/2005 (2.5.2005.), Naredba o izmjeni i dopuni Naredbe o ribolovu tuna - Thunnus thynnus

# MINISTARSTVO POLJOPRIVREDE, ŠUMARSTVA I VODNOGA GOSPODARSTVA

**1068**

Na temelju članka 17. stavka 2., članka 18.
stavka 2., članka 49. stavka 1. točke 1., 2. 3. i 5. i članka 58. stavka 3.
Zakona o morskom ribarstvu (»Narodne novine«, br.
46/97 – pročišćeni tekst i 48/05) ministar poljoprivrede, šumarstva i vodnoga
gospodarstva donosi

## NAREDBU

### O IZMJENI I DOPUNI NAREDBE O RIBOLOVU TUNA – Thunnus thynnus

Članak 1.

U Naredbi o ribolovu tuna – Thunnus
thynnus (»Narodne novine«, br.
41/05) u članku 5. dodaje se stavak 2. koji glasi:

»Fizičke
i pravne osobe koje obavljaju transport ulovljenih tuna za potrebe uzgoja
obvezne su dostavljati podatke o transportu tuna.«

Članak 2.

Članak
8. briše se.

Članak 3.

Ova
Naredba stupa na snagu danom objave u »Narodnim novinama«.

Klasa:
011-02/05-01/18

Urbroj: 525-01-05-3

Zagreb,
26. travnja 2005.

Ministar

**Petar Čobanković**, v. r.

Naredba, NN 56/2005-1068
## Odluka o odlikovanju dr. Christophera Chapmana Redom Danice hrvatske s likom Katarine Zrinske

### NN 57/2005 (4.5.2005.), Odluka o odlikovanju dr. Christophera Chapmana Redom Danice hrvatske s likom Katarine Zrinske

# PREDSJEDNIK REPUBLIKE HRVATSKE

**1087**

Na temelju članka 97. Ustava Republike Hrvatske
i članka 2., stavak 1., Zakona o odlikovanjima i priznanjima Republike Hrvatske
(»Narod­ne novine« broj 20/95), a na prijedlog Državnog povjereništva za
odlikovanja i priznanja, donosim

## ODLUKU

kojom se odlikuje

### dr. Christopher Chapman

### REDOM DANICE HRVATSKE S LIKOM KATARINE ZRINSKE

za osobiti doprinos hrvatskom zdravstvu te
organizaciji i dopremanju humanitarne pomoći Republici Hrvatskoj.

Broj: 01-051-05-13-6-3/2

Zagreb, 26. travnja 2005.

Predsjednik

Republike Hrvatske

**Stjepan Mesić**, v.
r.

Odluka, NN 57/2005-1087
## Odluka o izmjeni Odluke o minimalnim financijskim standardima za decentralizirane funkcije za zdravstvene ustanove u 2005. godini

### NN 57/2005 (4.5.2005.), Odluka o izmjeni Odluke o minimalnim financijskim standardima za decentralizirane funkcije za zdravstvene ustanove u 2005. godini

# VLADA REPUBLIKE HRVATSKE

**1091**

Na temelju članka 9. Zakona o zdravstvenoj
zaštiti (»Narodne novine«, br. 121/2003 i 48/2005),
Vlada Republike Hrvatske je na sjednici održanoj 28. travnja 2005. godine
donijela

## ODLUKU

### O IZMJENI ODLUKE O MINIMALNIM FINANCIJSKIM STANDARDIMA ZA DECENTRALIZIRANE FUNKCIJE ZA ZDRAVSTVENE USTANOVE U 2005. GODINI

I.

U Odluci o minimalnim financijskim standardima
za decentralizirane funkcije za zdravstvene ustanove u 2005. godini (»Narodne
novine«, broj 185/2004), u točki I. stavku 2. Tablici 1. kod Zadarske županije,
u koloni 1 iznos: »11.912.950« zamjenjuje se iznosom: »12.250.000«, a u koloni
2 iznos: »2.787.050« zamjenjuje se iznosom: »2.450.000«.

U koloni 1 pod »UKUPNO«, iznos: »320.992.367«
zamjenjuje se iznosom: »321.329.417«, a u koloni 2 iznos: »11.538.650«
zamjenjuje se iznosom: »11.201.600«.

II.

Ova
Odluka stupa na snagu osmog dana od dana objave u »Narodnim novinama«.

Klasa:
510-01/04-01/12Urbroj: 5030108-05-3Zagreb, 28. travnja 2005.

Predsjednik

**dr****. sc. Ivo Sanader**,
v. r.

Odluka, NN 57/2005-1091